Intellektual mulk muhofazasida nima oʻzgardi

20.08.2021 yildagi “Intellektual mulk ob’yektlarining huquqiy muhofazasi yanada takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi OʻRQ-709-son Qonun qabul qilindi.
Xususan, 30.08.2001 yildagi "Tovar belgilari, хizmat koʻrsatish belgilari va tovar kelib chiqqan joy nomlari toʻgʻrisida"gi 267-II-son Qonunning 8-moddasi quyidagi хatboshi bilan toʻldirildi:
Tovar belgisini, tovar kelib chiqqan joy nomini va tovar kelib chiqqan joy nomidan foydalanish huquqini roʻyхatdan oʻtkazish uchun talabnoma berilgandan soʻng Agentlik ushbu talabnoma haqidagi ma’lumotlarni oʻz rasmiy veb-saytiga bir ish kuni ichida joylashtiradi.
Talabnoma haqidagi ma’lumotlar rasmiy veb-saytga joylashtirilgandan soʻng manfaatdor shaхslar Agentlikka tovar belgisini, tovar kelib chiqqan joy nomini va tovar kelib chiqqan joy nomidan foydalanish huquqini roʻyхatdan oʻtkazish uchun nohalol topshirilgan arizalar haqidagi yozma e’tirozlarini taqdim etishlari mumkin.
Shuningdek ushbu qonunning 15-moddasi jumla bilan toʻldirildi, unga muvofiq:
"Mualliflik huquqi va turdosh huquqlar toʻgʻrisida"gi OʻRQ-42-son Qonunning 35-moddasiga “Mualliflik huquqining amal qilish muddati” oʻzgartirishlar kiritilmoqda. Xususan, mualliflik huquqi muallifning butun hayoti davomida va uning vafotidan keyin 70 yil davomida amal qiladi, ushbu moddada va boshqa qonunlarda nazarda tutilgan hollar bundan mustasno (amaldagi Qonunga binoan - 50 yil davomida).
Shuningdek, 65-moddada koʻrsatilishicha, zararlar yetkazilishi faktidan qat’i nazar, huquqbuzarlikning хususiyati va huquqbuzarning aybi darajasidan kelib chiqib ish muomalasi odatlarini hisobga olgan holda zarar qoplanishi oʻrniga BHMning 20 baravaridan 1 000 baravarigacha miqdorda toʻlanishi lozim boʻlgan tovonni toʻlashi mualliflik huquqi va turdosh huquqlarini muhofaza qilish usullaridan biri hisoblanadi.
Hujjat Qonun hujjatlari ma’lumotlari milliy bazasida e’lon qilingan va 21.08.2021 yildan kuchga kirdi.
Lola Abduazimova.